Discuție:Ronetti Roman

message: Locul nașterii lui Aaron Blumenfeld și anul (anii) cred că ar trebui verificați. Aici sunt trecute date care diferă de cele din articol. - Avit0h0l (discuție) 9 noiembrie 2010 17:55 (EET)
thread_title: Moise Ronetti-Roman

message: Aaron Blumenfeld și-a publicat scrierile sub pseudonimul «Ronetti-Roman», sau, mult mai rar, «M. Ronetti-Roman». Într-o atmosferă ostilă evreilor, scriitorii și artiștii evrei au optat pentru pseudonime de la neutre (Felix Aderca) la ultra românești (Manea, Crișan, Calarașu, Davidoglu, Tudoran, etc.). Moise  (Ronetti-Roman) nu sună cu mult mai autohton decat Aaron Blumenfeld, deci respectivul nu l-a folosit (prima apariție a lui Moise - în limba română, căci în limba ebraică l-a mai folosit - a fost la volumul  Manasse și alte scrieri, București, 1996). Pseudonimul consacrat a fost Ronetti-Roman și nu Moise Ronetti-Roman deci numele articolului ar trebui să revie la Ronetti-Roman. --Alex F. (discuție) 31 decembrie 2010 14:42 (EET)
replies: text: Numele Manea, Davidoğlu, Tudoran nu sunt nume "ultra"românești: Manea e Emanuel, Davidoğlu e ben David (și ibn Dauud), Tudoran e Theodoros (grec), care împreună cu Bogdan și Deodatus e calc după modelul ebraic Ionatan (Iehonatan). Crișan nu e aluzie constantă la Crișuri, ci poate fi și varianta românească a vest-slavului Križan = C(h)ristian, în special tot în Crișana și în regiuni vecine. Utilizarea pseudonimelor (fie după pricepere, fie după ureche și bunul plac neconcordant cu vreo rigoare lingvistică) nu se limitează la vremurile de ostilitate față de evrei. (Nu îndrăznesc să mă refer la problema de mai sus, nu cunosc surse cu privire la numele folosite de Ronetti-Roman.) - Avit0h0l (discuție) 31 decembrie 2010 16:38 (EET)
replies: text: :Am schimbat numele articolului în Ronetti Roman (fără cratimă), deoarece așa spune și cel mai mare critic român, George Călinescu, în Istoria literaturii române de la origini până în prezent. Este adevărat că sunt multe surse care prezintă numele cu cratimă, dar pot să confirm că nici o sursă serioasă nu îl prezintă Moise Ronetti Roman. Autorul a semnat: Moise Roman, Moise Romano, R. Moran sau Ronetti Roman. Cele bune,--Silenzio (discuție) 30 decembrie 2012 19:50 (EET)
thread_title: Moise Ronetti-Roman - 2

message: Am sters mentiunea: "prima piesă de teatru în limba română" si nota de subsol aferentă deoarece:
- piese de teatru în limba română au fost scrise si prezentate pe scenă înainte de 1900 (data publicării dramei "Manasse"): vezi Alecsandri (Despot-Vodă, 1879; Fantâna Blanduziei, 1883; Ovidiu, 1885, cf. Vasile Alecsandri#Autorul dramatic) sau Caragiale (între 1897 - 1890, cf. Lista operelor lui Ion Luca Caragiale);
- nota de subsol asa cum era scrisă, după părerea mea, lăsa să se înteleagă că între Occisio Gregorii in Moldavia Vodae tragice expressa si Manasse nu s-ar mai fi scris nimic. Pocor (discuție) 26 martie 2011 11:16 (EET)
thread_title:  Prima piesă de teatru în limba română 

message: România nu i-a acordat lui Ronetti Roman naționalitatea/cetățenia română, Conform textului Constituției din 1866: Art. 7 - Insusirea de Roman se dobandesce, se conserva si se perde potrivit regulilor statornicite prin legile civile. Numai streinii de rituri crestine pot dobindi impamentenirea, deci am eliminat flagiconul român din casetă care venea să-i ilustreze naționalitatea. Pentru plecarea sa la studii la Berlin, etc. foarte probabil că s-a folosit de un pașaport austriac sau otoman. --Alex F. (discuție) 2 ianuarie 2013 02:11 (EET)
replies: text: Personal nu dețin nici o informație despre naționalitatea sau cetățenia lui Ronetti Roman. Doar pe baza Constituției din 1866, nu aș face astfel de afirmații, deoarece sunt multe incertitudini. Spre exemplu Art. 10 spune Streinii, nu pot fi admisi in functiuni publice, de cat in casuri esceptionale si anume statornicite de legi., iar R-R a fost angajat al ministerului de externe, iar dacă am aplica raționamentul dumneavoastră de mai sus, acest lucru nu ar fi fost posibil. Deci, pot să deduc că R-R și-a dobândit cumva cetățenia română. Cele bune, --Silenzio (discuție) 2 ianuarie 2013 10:46 (EET)
thread_title:  Naționalitatea lui Ronetti Roman